inggih punika salah satunggaling jinis labu ingkang wohinpun ingkang taksih enèm saged dipunjangan lan wohipun ingkang sampun tua saged dipudadosaken wadhah toya, tabung, kanthong hias, utawi dados koteka. Labu air taksih setunggal kulawarga kaliyan beligo lan raosipun inggih meh sami. Dene wujud fisik wohipun inggih maneka warna, saking ingkang wujudipun bunder ngantos dawa lonjong. Tanduran punika dipunmangertosi minangka salah satunggaling tanduran ingkang dipunbudidaya ingkang sampun tua, ananging tanduran punika dipuntandur sanes kanggé bahan dhaharan ananging dipunginakaken kanggé prabot rumah tangga. Amargi wujudipun punika, mila prabot laboratorium ingkang wujudipun meh sami kados woh labu air punika mila prabot punika ugi dipunsebat labu, kados ta labu ukur lan labu Erlenmeyer.